open-index/open-wikipedia-markdown huggingface dataset:
ভিসেন্তে আলেইক্সান্দ্রে

**ভিসেন্টে পিও মার্সেলিনো সিরিলো আলেইক্সান্দ্রে ই মের্লো** (; ২৬ এপ্রিল ১৮৯৮ - ১৪ ডিসেম্বর ১৯৮৪) একজন স্পেনীয় কবি যিনি সেভিলে জন্মগ্রহণ করেছিলেন। আলেইক্সান্দ্রে ১৯৭৭ সালে সাহিত্যের জন্য নোবেল পুরস্কার পেয়েছিলেন "এক সৃজনশীল কাব্যিক লেখনীর জন্য যা মানুষের অবস্থাকে মহাজাগতিক প্রেক্ষাপটে এবং বর্তমান সমাজে আলোকিত করে, একই সাথে যুদ্ধের মধ্যে স্পেনীয় কবিতার ঐতিহ্যের মহাপুনর্নবীকরণের প্রতিনিধিত্ব করে।" তিনি '২৭-এর প্রজন্মের অংশ ছিলেন।

আলেইক্সান্দ্রের প্রথম দিকের কবিতা, যা তিনি বেশিরভাগ মুক্ত ছন্দে লিখেছেন, অত্যন্ত পরাবাস্তব । এটি পৃথিবী এবং সমুদ্রকে প্রতিনিধিত্ব করে এমন প্রতীক ব্যবহার করে প্রকৃতির সৌন্দর্যেরও প্রশংসা করে। তার প্রথম দিকের অনেক কবিতাই দুঃখে ভরা। সেসব তার অনুভূতি প্রতিফলিত করে যে মানুষ প্রকৃতিতে দেখা আবেগ এবং মুক্ত চেতনা হারিয়েছে। সেরনুদা এবং লোরকার পাশাপাশি তিনি ছিলেন স্প্যানিশ সাহিত্যের অন্যতম শ্রেষ্ঠ কবি। তার কবিতার বিষণ্ণতা ছিল ব্যর্থ বা ক্ষণস্থায়ী প্রেমের বিষাদ।

তিনি ১৯৮৪ সালের ১৪ ডিসেম্বর মাদ্রিদে ৮৬ বছর বয়সে মারা 

## তথ্যসূত্র

বিষয়শ্রেণী:১৯৮৪-এ মৃত্যু
বিষয়শ্রেণী:১৮৯৮-এ জন্ম
বিষয়শ্রেণী:নোবেল বিজয়ী সাহিত্যিক
বিষয়শ্রেণী:স্পেনীয় নোবেল বিজয়ী
বিষয়শ্রেণী:সেভিয়ার লেখক
বিষয়শ্রেণী:রয়্যাল স্প্যানিশ একাডেমির সদস্য
বিষয়শ্রেণী:মাদ্রিদের কমপ্লুতেন্সে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এলজিবিটিকিউ নোবেল বিজয়ী
বিষয়শ্রেণী:স্পেনীয় এলজিবিটিকিউ কবি
বিষয়শ্রেণী:স্পেনীয় পুরুষ কবি
বিষয়শ্রেণী:২০শ শতাব্দীর স্পেনীয় কবি
বিষয়শ্রেণী:পরাবাস্তববাদী কবি
বিষয়শ্রেণী:স্পেনীয় পরাবাস্তববাদী লেখক
চমনলাল গুপ্তা

**চমনলাল গুপ্তা** (১৩ এপ্রিল ১৯৩৪  - ১৮ মে ২০২১) ছিলেন জম্মু ও কাশ্মীরের একজন ভারতীয় রাজনীতিবিদ, যিনি ভারতীয় জনতা পার্টির অন্তর্গত। তিনি ২০০২ থেকে ২০০৪ পর্যন্ত কেন্দ্রীয় প্রতিরক্ষা প্রতিমন্ত্রী ছিলেন। এর আগে তিনি খাদ্য প্রক্রিয়াকরণ এবং অসামরিক বিমান দপ্তরের দায়িত্বে ছিলেন।

তিনি ১৯৩৪ সালে জম্মুতে জন্মগ্রহণ করেন এবং জিএম সায়েন্স কলেজ জম্মু (জম্মু ও কাশ্মীর) এবং এলাহাবাদ বিশ্ববিদ্যালয়, এলাহাবাদ (উত্তরপ্রদেশ) থেকে এমএসসি করেন। তিনি ১৯৭২ সালে জনসংঘের সদস্য হিসাবে জম্মু ও কাশ্মীর রাজ্য বিধানসভায় নির্বাচিত হন। তিনি ১৯৯৬, ১৯৯৮ এবং ১৯৯৯ সালে উধমপুর (লোকসভা কেন্দ্র) থেকে লোকসভায় নির্বাচিত হন। তিনি জম্মু পশ্চিম থেকে বিধায়ক হিসাবে ২০০৮ থেকে ২০১৪ সাল পর্যন্ত আবার জম্মু ও কাশ্মীর বিধানসভার সদস্য ছিলেন।

৮০-এর দশকের মাঝামাঝি সময়ে তিনি ভালো ছিলেন না। তিনি ভারতে কোভিড-১৯ মহামারি চলাকালীন জম্মুতে ১৮ মে ২০২১-এ কোভিড-১৯-এ মারা যান।

## তথ্যসূত্র


বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জম্মু ও কাশ্মীরের ভারতীয় জনসংঘের রাজনীতিবিদ
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৩৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জম্মুর রাজনীতিবিদ
সতীশ শর্মা (রাজনীতিবিদ)

**সতীশ শর্মা** হলেন জম্মু ও কাশ্মীরের একজন ভারতীয় রাজনীতিবিদ। বর্তমানে তিনি জম্মু ও কাশ্মীর সরকারের ক্যাবিনেট মন্ত্রী হিসেবে দায়িত্ব পালন করছেন। তিনি জম্মু ও কাশ্মীর বিধানসভার সদস্য। শর্মা একটি স্বতন্ত্র প্রার্থী হিসাবে ছাম্ব থেকে ২০২৪ সালের বিধানসভা নির্বাচনে জয়ী হন এবং পরে ওমর আবদুল্লাহ এবং তার দলের ন্যাশনাল কনফারেন্স সরকারকে সমর্থন দেন।

## প্রাথমিক ও শিক্ষাজীবন
শর্মা জম্মুর এক ডোগরা ব্রাহ্মণ পরিবারে জন্মগ্রহণ করেন। শর্মা রাজনৈতিক প্রেক্ষাপট থেকে এসেছেন প্রয়াত সিনিয়র কংগ্রেস নেতা মদন লাল শর্মার ছেলে। তিনি ডোগরা আইন কলেজ থেকে এলএলবি করেন এবং ২০০৮ সালে ইউনিভার্সিটি অফ ওয়েলস থেকে এমবিএ ডিগ্রি লাভ করেন।

## কর্মজীবন
শর্মা রাজনৈতিক কর্মজীবন শুরু হয় যখন তিনি ২০২০ জেলা উন্নয়ন পরিষদ নির্বাচনে স্বতন্ত্র প্রার্থী ভালওয়াল ব্রাহ্মনা নির্বাচনী এলাকা থেকে প্রতিদ্বন্দ্বিতা করে পরাজিত হন।

২০২৪ সালের জম্মু ও কাশ্মীর বিধানসভা নির্বাচনে শর্মা ছাম্ব বিধানসভা কেন্দ্র থেকে প্রতিদ্বন্দ্বিতা করেন এবং ৬৯২৯ ভোটের ব্যবধানে জয়লাভ করেন। তিনি তার প্রতিদ্বন্দ্বী বিজেপির রাজীব শর্মা এবং প্রাক্তন উপ-মুখ্যমন্ত্রী, কংগ্রেসের তারা চন্দকে পরাজিত করেন। ১৬ অক্টোবর ২০২৪-এ, তিনি জম্মু ও কাশ্মীরের নবগঠিত সরকারে মন্ত্রিপরিষদ মন্ত্রী হিসাবে শপথ নেন। ১৮ অক্টোবর ২০২৪-এ, মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহা কর্তৃক জারি করা আদেশের পরে শর্মাকে খাদ্য, নাগরিক সরবরাহ এবং ভোক্তা বিষয়ক, পরিবহন, বিজ্ঞান ও প্রযুক্তি, তথ্য প্রযুক্তি, যুব পরিষেবা এবং ক্রীড়া এবং এআরআই এবং প্রশিক্ষণের দায়িত্ব দেওয়া হয়।

## তথ্যসূত্র

বিষয়শ্রেণী:ওয়েলস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:জম্মুর রাজনীতিবিদ
ককেসাসের ভাষাসমূহ

[থাম্ব|upright=1.59|ককেসাস অঞ্চলের [নৃ-ভাষিক গোষ্ঠীসমূহ (১৯৯৫)]]
**ককেসাসের ভাষাসমূহ** বলতে মূলত পশ্চিম এশিয়াতে কৃষ্ণ সাগর ও কাস্পিয়ান সাগরের মধ্যবর্তী স্থানে অবস্থিত ককেসাস পার্বত্য অঞ্চল ও তার নিকটবর্তী অঞ্চলগুলিতে কথিত স্থানীয় আদিবাসী ভাষাগুলিকে বোঝায়। এছাড়া ঐ অঞ্চলে বহিরাগত ইন্দো-ইউরোপীয় ভাষা, তুর্কীয় ভাষা, মঙ্গোল-বংশীয় ভাষা ও সেমীয় ভাষাও ব্যাপক প্রচলিত। আদিবাসী ককেসীয় ভাষাগুলি বৃহত্তর ককেসাস পর্বতমালার উত্তর ও দক্ষিণে প্রচলিত। প্রায় ৮০ লক্ষ অধিবাসী ৩০ থেকে ৪০টি ককেসীয় ভাষায় কথা বলে, যা বিস্ময়কর। কোনও কোনও ভাষায় লক্ষ লক্ষ লোক কথা বলে, আবার কোনও কোনও ভাষার বক্তাসংখ্যা শ'খানেকের বেশি নয়। ককেসাসের এই আদিবাসী ভাষাগুলিকে তিনটি সুসংজ্ঞায়িত পরিবারে ভাগ করা যায়। এগুলি হল উত্তর-পশ্চিম ককেসীয় ভাষাসমূহ, উত্তর-পূর্ব ককেসীয় ভাষাসমূহ এবং দক্ষিণ ককেসীয় ভাষাসমূহ। এই তিনটি পরিবারের মধ্যে ব্যাকরণগত পার্থক্য এত বেশি যে এগুলিকে একে অপরের সাথে সম্পর্কহীন স্বতন্ত্র ভাষা হিসেবেই গণ্য করা হয়।

## তথ্যসূত্র

বিষয়শ্রেণী:ককেশাসের ভাষা
বিষয়শ্রেণী:সংযোগাত্মক ভাষা
মেক্সিকোর রাষ্ট্রপতি

**মেক্সিকোর রাষ্ট্রপতি** () বা আনুষ্ঠানিকভাবে **মেক্সিকান যুক্তরাষ্ট্রের রাষ্ট্রপতি** ( উত্তর আমেরিকার রাষ্ট্র মেক্সিকোর রাষ্ট্রপ্রধান ও সরকার প্রধান। মেক্সিকোর সংবিধান অনুযায়ী রাষ্ট্রপতি দেশটির কেন্দ্রীয় সরকারের নির্বাহী বিভাগের প্রধান এবং মেক্সিকান সশস্ত্র বাহিনীর সর্বাধিনায়ক। মেক্সিকোর রাষ্ট্রপতি পদটি  মেক্সিকোর ১৮২৪ সালের সংবিধান দ্বারা সৃষ্টি করা হয়। বর্তমানে ক্লাউদিয়া শেইনবাউম মেক্সিকোর রাষ্ট্রপতি। তিনি ২০২৪ সালের ১লা অক্টোবর শপথ গ্রহণ করে পদাসীন হন। রাষ্ট্রপতি পদটিকে বিপ্লবী হিসেবে গণ্য করা হয়, কেননা এই পদের ক্ষমতাগুলি মেক্সিকান বিপ্লব পরবর্তী ১৯১৭ সালের সংবিধান দ্বারা নির্ধারিত হয়। মেক্সিকান বিপ্লবের আরেকটি উত্তরাধিকার হল পুনর্নির্বাচনের নিষেধাজ্ঞা। মেক্সিকান রাষ্ট্রপতিগণ মাত্র একটি ছয় বছরব্যাপী মেয়াদের জন্য নির্বাচিত হন, যাকে মেক্সিকোর স্পেনীয় ভাষায় সেক্সেনিও বলা হয়। কোনও রাষ্ট্রপতি, এমনকি তত্ত্বাবধায়ক ভিত্তিতে নিয়োগপ্রাপ্ত রাষ্ট্রপতিও আর কখনও নির্বাচনে প্রার্থী হতে পারবেন না। মেক্সিকোর সংবিধান ও রাষ্ট্রপতির কার্যালয় রাষ্ট্রপতিশাসিত সরকারব্যবস্থা অনুসরণ করে।

## তথ্যসূত্র

বিষয়শ্রেণী:মেক্সিকোর রাজনীতি
বিষয়শ্রেণী:মেক্সিকোর রাষ্ট্রপতি
হুমাত আদ দিয়ার

" হুমাত আদ দিয়ার" বা স্বদেশের অভিভাবক ( )  এটা সিরিয়ার জাতীয় সঙ্গীত হিসেবে রচিত হয়েছিল, যা খলিল মারদাম বে- এর কথা  এবং মোহাম্মদ ফ্লেফেলের সুর দিয়ে রচিত , যিনি ইরাকের জাতীয় সঙ্গীতের পাশাপাশি অন্যান্য অনেক আরব লোকগানও রচনা করেছিলেন।

## ইতিহাস
১৯৩৮ সালে এটি গৃহীত হয়েছিল যখন ফ্রাঙ্কো-সিরিয়ান স্বাধীনতা চুক্তি স্বাক্ষরিত হয়েছিল যাতে  সিরিয়াকে সীমিত স্বায়ত্তশাসন এবং ভবিষ্যতের স্বাধীনতা দিয়েছিল । এ চুক্তি স্বাক্ষরিত হওয়ার পর সিরিয়াতে হাশিম আল-আতাসির জাতীয়তাবাদী সরকার কর্তৃক দুই বছর পর নতুন প্রজাতন্ত্রের জন্য একটি রাষ্ট্রীয় সঙ্গীত বেছে নেওয়ার জন্য একটি জাতীয় প্রতিযোগিতা অনুষ্ঠিত হয়েছিল । সঙ্গীতটি প্রাথমিকভাবে প্রতিযোগিতায় হারার জন্য নির্ধারিত ছিল, কিন্তু পরে এটি সিরিয়ার জনগণের মধ্যে দ্রুত জনপ্রিয়তা অর্জন করার পরে প্রতিযোগিতায় জয়লাভ করে যা প্রতিযোগিতার কমিটিকে তার সিদ্ধান্ত পুনর্বিবেচনা করার জন্য চাপ দেয় এবং শেষ পর্যন্ত সঙ্গীতটি জিতে যায় এবং সিরিয়ার সরকার কর্তৃক জাতীয় সঙ্গীত হিসেবে গৃহীত হয়।

## গঠন
সিরিয়ার জাতীয় সঙ্গীত চারটি চতুষ্পদী স্তবকে বিভক্ত, প্রতিটিতে চারটি লাইন রয়েছে।  ছন্দের স্কিমটি "রুবাই' নামক একটি আরবি রূপ, যেখানে প্রতিটি স্তবকের উপাদান লাইনে একই চূড়ান্ত ছড়া রয়েছে। 
রাষ্ট্রীয় সঙ্গীতের সমস্ত লাইনে  ১১ টি পদাংশ এর প্রতিটি রয়েছে, যার সবকটির স্ক্যানশনের একই সিস্টেম রয়েছে, যা নিম্নরূপ: \ / ˘ \ / ˘ \ / ˘ \ / যেখানে \ একটি মধ্যবর্তী চাপ, / হল একটি  শক্তিশালী চাপ, এবং ˘ চাপমুক্ত।  যদিও, সরলতার জন্য, একটি বিকল্প স্ট্রেস স্কিম দেওয়া হয় যা মধ্যবর্তী স্ট্রেসগুলিকে চিনতে পারে না, এবং সেই স্কিমটি হল: / / ˘ / / ˘ / / ˘ / /।উভয় ক্ষেত্রেই, প্রতি লাইনে ১১টি পদাংশ এবং রুবাই ছন্দের স্কিম রয়েছে।

## গীতিকথা
সিরিয়ার জাতীয় সঙ্গীতকে চারটি স্তবকে ভাগ করা হয়েছে, প্রতিটি স্তবক বাকি স্তবক থেকে সিরিয়ার একটি আলাদা এবং অনন্য দিক সম্পর্কিত।  যদিও সঙ্গীতটির নাম "স্বদেশের অভিভাবক", যা সিরিয়ার সামরিক বাহিনীর একটি রূপক, প্রকৃতপক্ষে শুধুমাত্র প্রথম স্তবকটি সেই সিরিয়ার সেনাবাহিনী সম্পর্কে কথা বলে। স্তবকগুলো নিম্নরূপ:
প্রথম স্তবকটি সিরিয়ার সেনাবাহিনী সম্পর্কে এবং জাতিকে রক্ষায় এবং নাগরিকদের অখণ্ডতা এবং আরবতা রক্ষায় এর ভূমিকা সম্পর্কে।

দ্বিতীয় স্তবকটি সিরিয়ার দৃশ্য এবং ভূখণ্ড সম্পর্কে, যেখানে এটি সিরিয়ার সমভূমি, পর্বত এবং সূর্যালোক আকাশ সম্পর্কে কথা বলে।

তৃতীয় স্তবকটি সিরিয়ার জনগণ, তাদের আশা, শহীদ এবং পতাকা সম্পর্কে। চতুর্থ স্তবকটি সিরিয়ার ইতিহাস, তার অতীত এবং বর্তমান থেকে তার ভবিষ্যত সম্পর্কে কথা বলে

## আসাদ—বিরোধীদের সংশোধিত গীতিকথা
২০১১ সাল থেকে সিরিয়ার বিরোধী দল বা সেই জনগণ যারা আসাদের বিরোধিতা করে এবং আসাদকে ঘৃণা করে তারা বিপ্লব এবং আসাদ সরকারের পতনের আহ্বান জানাতে মূল গান এবং আংশিকভাবে পরিবর্তিত গানের কিছু লাইন পরিবর্তন করেছে।

## তথ্যসূত্র

বিষয়শ্রেণী:এশীয় জাতীয় সঙ্গীত
বিষয়শ্রেণী:সিরিয়ার সঙ্গীত
বিষয়শ্রেণী:সিরিয়ার জাতীয় প্রতীক
বিষয়শ্রেণী:১৯৩৬-এর গান
আরসিসিআই পাবলিক স্কুল এ্যান্ড কলেজ

**রংপুর চেম্বার অব কমার্স এ্যান্ড ইন্ডাস্ট্রি পাবলিক স্কুল এ্যান্ড কলেজ, রংপুর** বাংলাদেশের রংপুর শহরের একটি শিক্ষাপ্রতিষ্ঠান। যা শুধু *আরসিসিআই পাবলিক স্কুল এ্যান্ড কলেজ, রংপুর* নামেও পরিচিত। এটি শহরের কেন্দ্রস্থল পূর্ব শালবন এলাকায় অবস্থিত এবং ১৯৯৬ সালে প্রতিষ্ঠিত হয়। বর্তমানে এই প্রতিষ্ঠানে মাধ্যমিক ও উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, প্রাথমিক ও নিম্ন মাধ্যমিক স্তরও চালু আছে। ২০২৪ সালের তথ্য অনুযায়ী, এখানে মোট ১,৯৭০ জন শিক্ষার্থী অধ্যয়ন করছে।

## ইতিহাস
রংপুর চেম্বার অব কমার্স এ্যান্ড ইন্ডাস্ট্রি কর্তৃক প্রতিষ্ঠানটি ১৯৯৬ সালে প্রতিষ্ঠিত হয়। পরবর্তীতে ২০১০ সালে মাধ্যমিক স্তর এবং ২০১৯ সালে উচ্চ মাধ্যমিক স্তর এমপিওভুক্তিকরণ হয়।

## উপলব্ধ কোর্স

এখন এটিতে নার্সারি-কিন্ডারগার্টেন থেকে দ্বাদশ শ্রেণি পর্যন্ত ১৪টি ক্লাস রয়েছে।
* প্রাথমিক
* নিম্ন মাধ্যমিক
* মাধ্যমিক
** বিজ্ঞান
** মানবিক
** ব্যবসায় শিক্ষা
* উচ্চ মাধ্যমিক
** বিজ্ঞান
** মানবিক
** ব্যবসায় শিক্ষা

## শিক্ষার্থী
থাম্ব|আরসিসিআই পাবলিক স্কুল এ্যান্ড কলেজ
২০২৪ সালের তথ্যানুসারে প্রাথমিক স্তরে ২৯৪ জন, নিম্ন মাধ্যমিক স্তরে ৩৫১ জন, মাধ্যমিক স্তরে ২০৬ জন এবং উচ্চমাধ্যমিক স্তরে ১১১৯ জন মিলে মোট ১৯৭০ শিক্ষার্থী শিক্ষাগ্রহণ করছে।

## ফলাফল ও র‍্যাংকিং

### ফলাফল

; এইচএসসি পরীক্ষার ফলাফল

২০১১ থেকে ২০২৪ সাল পর্যন্ত প্রতিষ্ঠান থেকে মোট ৩,২১৫ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৩,১২৮ জন এবং ফেল করেছে ৮৭ জন। ৬৯২ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৭.২৯%, এবং জিপিএ ৫ প্রাপ্তির হার ছিল ২১.৫২%।

; এসএসসি পরীক্ষার ফলাফল

২০১১ থেকে ২০২৪ সাল পর্যন্ত প্রতিষ্ঠান থেকে মোট ১,৫৫১ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ১,৫৩৩ জন এবং ফেল করেছে ১৮ জন। ৩৮৭ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৮.৮৪%, এবং জিপিএ ৫ প্রাপ্তির হার ছিল ২৪.৯৫%।

; জেএসসি পরীক্ষার ফলাফল

২০১১ থেকে ২০১৯ সাল পর্যন্ত প্রতিষ্ঠান থেকে মোট ১,১১৯ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ১,০৯৬ জন এবং ফেল করেছে ২৩ জন। ২৩৮ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৭.৯৪%, এবং জিপিএ ৫ প্রাপ্তির হার ছিল ২১.২৭%।

### র‍্যাংকিং

; ২০২৪ সালের কলেজ র‍্যাংকিং

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩৬০ তম, দিনাজপুর বোর্ডে ২৩ তম, রংপুর বিভাগে ৩১ তম এবং রংপুর জেলার মধ্যে ১৩ তম স্থানে অবস্থান করেছে।

; ২০২৪ সালের স্কুল র‍্যাংকিং

২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ৫৭৫ তম, দিনাজপুর বোর্ডে ৫৪ তম, রংপুর বিভাগে ৫৫ তম এবং রংপুর জেলার মধ্যে ১৮ তম স্থানে অবস্থান করেছে।

## আরো দেখুন
* সরকারি বেগম রোকেয়া কলেজ
* লায়ন্স স্কুল এন্ড কলেজ, রংপুর
* কালেক্টরেট স্কুল এন্ড কলেজ, রংপুর
* পুলিশ লাইন্স স্কুল অ্যান্ড কলেজ, রংপুর
* ক্যান্টনমেন্ট পাবলিক স্কুল ও কলেজ, রংপুর
* রংপুর জেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৬-এ বাংলাদেশে প্রতিষ্ঠিত
বিষয়শ্রেণী:রংপুর জেলার শিক্ষাপ্রতিষ্ঠান
ইয়েমেনের জাতীয় সঙ্গীত

থাম্ব|মার্কিন যুক্তরাষ্ট্র নৌবাহিনী ব্যান্ড দ্বারা যন্ত্রসংক্রান্ত রেকর্ডিং

" **ঐক্যবদ্ধ প্রজাতন্ত্র** ",  এটির "হে পৃথিবী আমার এ গান বার বার গাও" নামেও পরিচিত,  ইয়েমেনের জাতীয় সঙ্গীত । এটি আবদুল্লাহ আবদ আল-ওয়াহহাব নুমান রচনা করেন, যাতে আইয়ুব তারিশ সুর দেন। এটি পূর্বে দক্ষিণ ইয়েমেনের জাতীয় সঙ্গীত হিসাবে ব্যবহৃত হয়েছিল কিন্তু 1990 সালে দেশটি একীভূত হওয়ার সময় ইয়েমেন এটি গৃহীত 

1979 থেকে 1990 সাল পর্যন্ত দক্ষিণ ইয়েমেন এর ব্যবহারের সময়, সঙ্গীতটি **ইয়েমেনের গণতান্ত্রিক প্রজাতন্ত্রের জাতীয় সঙ্গীত** হিসাবে পরিচিত ছিল। 

## গীতিকথা

## আরও দেখুন
ইয়েমেনী সংকট (২০১১-বর্তমান)
## মন্তব্য

## তথ্যসূত্র

বিষয়শ্রেণী:এশীয় জাতীয় সঙ্গীত
রুয়ান্ডা জাতীয় অলিম্পিক ও ক্রীড়া কমিটি

**রুয়ান্ডা জাতীয় অলিম্পিক ও ক্রীড়া কমিটি** (; এছাড়াও সংক্ষেপে আইওসি কোড **আরডব্লিউএ** দ্বারা পরিচিত) হলো রুয়ান্ডার জাতীয় অলিম্পিক কমিটি। এই সংস্থাটির ১৯৮৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর রুয়ান্ডার কিগালিতে অবস্থিত।

বর্তমানে রুয়ান্ডা জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন অ্যালিস উমুলিঙ্গা, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জোসেফ কাজাংওয়ে।

## ইতিহাস
১৯৮৪ সালে রুয়ান্ডার বহু-ক্রীড়ার সর্বোচ্চ সংস্থা হিসেবে রুয়ান্ডা জাতীয় অলিম্পিক ও ক্রীড়া কমিটি প্রতিষ্ঠিত হয়েছে। আলোইস এনসেকালিয়ে এই সংস্থার প্রথম সভাপতির দায়িত্ব পালন করেছেন, যিনি ১৯৮৪ হতে ১৯৯২ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার বছরেই রুয়ান্ডা ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে রুয়ান্ডা

## তথ্যসূত্র

## বহিঃসংযোগ
*  
* এএনওসিতে রুয়ান্ডা জাতীয় অলিম্পিক ও ক্রীড়া কমিটি 
* অলিম্পিডিয়ায় রুয়ান্ডা জাতীয় অলিম্পিক ও ক্রীড়া কমিটি 
* অলিম্পিক.কমে রুয়ান্ডা জাতীয় অলিম্পিক ও ক্রীড়া কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে রুয়ান্ডা
বিষয়শ্রেণী:রুয়ান্ডার ক্রীড়া পরিচালনা পরিষদ
বিষয়শ্রেণী:১৯৮৪-এ রুয়ান্ডায় প্রতিষ্ঠিত
বিষয়শ্রেণী:১৯৮৪-এ প্রতিষ্ঠিত ক্রীড়া সংস্থা
কেতিকা শর্মা

**কেতিকা শর্মা** (জন্ম: ২৪ ডিসেম্বর, ১৯৯৫) একজন ভারতীয় চলচ্চিত্র অভিনেত্রী, যিনি মূলত তেলুগু চলচ্চিত্রে অভিনয় করেন। তিনি *[[রোমান্টিক (চলচ্চিত্র)|রোমান্টিক]]* (২০২১) ও *রাঙ্গা রাঙ্গা বৈভবাঙ্গা* (২০২২) চলচ্চিত্রে অভিনয়ের জন্য পরিচিত।

## প্রারম্ভিক জীবন
কেতিকা ১৯৯৫ সালের ২৪ ডিসেম্বর ভারতের নয়াদিল্লিতে জন্মগ্রহণ করেন। তিনি পড়াশোনা শেষ করে মডেলিং শুরু করেন। কেতিকা তার ডাবস্ম্যাশ ভিডিও ক্লিপের কারণে সোশ্যাল মিডিয়ায় ভাইরাল হয়েছিলেন।

## কর্মজীবন
কেতিকা শর্মা *[[রোমান্টিক (চলচ্চিত্র)|রোমান্টিক]]* (২০২১)–এর মাধ্যমে তেলুগু চলচ্চিত্রে অভিষেক করেছিলেন। একই বছরে কেতিকা অভিনীত *লক্ষ্য* শিরোনামে আরেকটি চলচ্চিত্র মুক্তি পায়। পরবর্তীতে ২০২২ সালে তিনি প্রণয়ধর্মী নাট্য চলচ্চিত্র *[[রাঙ্গা রাঙ্গা বৈভবঙ্গা]]* এবং ২০২৩ সালে পবন কল্যাণ ও সাঁই ধর্ম তেজের সাথে *ব্রো* চলচ্চিত্রে অভিনয় করেছিলেন।

## চলচ্চিত্রের তালিকা

### চলচ্চিত্র

### সঙ্গীত ভিডিও

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:নয়াদিল্লির অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
ভূমি গবেষণা জাদুঘর

**ভূমি গবেষণা জাদুঘর** লালমনিরহাট জেলার পাটগ্রাম উপজেলায় অবস্থিত একটি সংরক্ষিত জাদুঘর হিসাবে গড়ে তোলা হয়েছে কিছুদিন আগেও এটি পাটগ্রাম পৌরসভার পৌর ভূমি অফিস হিসেবে ব্যবহার করা হতো।

## ইতিহাস
কোচবিহার মহারাজার আমলের প্রায় তিনশ’ বছরের পুরনো একটি ভবনকে সংস্কার করে ভূমি গবেষণা জাদুঘর গড়ে তোলা হয়েছে লালমনিরহাটের পাটগ্রামে। ঐতিহ্যবাহী এই ভবনটি এলাকায় ‘কাচারীঘর’ নামেই পরিচিত।

## সংস্কার
২০১৯ সালেন ১ আগস্ট পাটগ্রাম উপজেলার সহকারী কমিশনার (ভূমি) দীপক কুমার দেব শর্মা ভবনটি সংস্কার করে ভূমি ব্যবস্থাপনার ক্রমবিকাশের ইতিহাস ও ঐতিহ্যের নিদর্শন হিসেবে ভূমি গবেষণা জাদুঘর হিসেবে বাস্তবায়ন করেন।

## প্রাচীন নির্দশন

প্রাচীন নির্দশনের মধ্যে রয়েছে তৎকালীন রাজা-মহরাজাদের ব্যবহৃত ৩টি সিন্দুক, তরবারি, গান্টার চেইন (ভূমি পরিমাপ যন্ত্র)। 

## বর্তমান অবস্থা

ভূমি ব্যবস্থাপনাসংক্রান্ত জ্ঞানার্জনের জন্য এখানে স্থাপন করা হয়েছে ভূমি বিষয়ক একটি লাইব্রেরী। লাইব্রেরীতে রয়েছে এ সংক্রান্ত নানা বইয়ের সমাহার। দর্শনার্থী ও তৃনমুল পর্যায়ের ইউনিয়ন ভূমি কর্মকর্তাদের ভূমি বিষয়ক বই পড়ার জন্য রয়েছে বিশেষ ব্যবস্থা। এর পাশে বাগানে রয়েছে বিভিন্ন প্রকার ফুলের গাছ। নৈসর্গিক এই সৌন্দর্য উপভোগ ও প্রাচীন ঐতিহ্য।

## তথ্যসূত্র

বিষয়শ্রেণী:রংপুর বিভাগের জাদুঘর
বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:পাটগ্রাম উপজেলা
বিষয়শ্রেণী:লালমনিরহাট জেলার দর্শনীয় স্থান
রণধীর সিং (রাজনীতিবিদ)

**রণধীর সিং** (জন্ম ১৯৬৬) জম্মু ও কাশ্মীরের একজন ভারতীয় রাজনীতিবিদ। তিনি ভারতীয় জনতা পার্টির প্রতিনিধিত্বকারী কালাকোট-সুন্দরবানী বিধানসভা কেন্দ্র থেকে জম্মু ও কাশ্মীর বিধানসভার সদস্য।

## প্রাথমিক জীবন এবং শিক্ষা
সিং জম্মু ও কাশ্মীরের রাজৌরি জেলার কালাকোটের বাসিন্দা। তিনি গিয়ান সিংয়ের ছেলে।

## কর্মজীবন
সিং ২০২৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে কালাকোট সুন্দরবানী বিধানসভা কেন্দ্র থেকে জয়ী হন। তিনি ৩৫,০১০ ভোট পেয়েছেন এবং তার নিকটতম প্রতিদ্বন্দ্বী যিনি তার ভাতিজা জম্মু ও কাশ্মীর ন্যাশনাল কনফারেন্সের যশু বর্ধন সিংকে ১৪,৪০৯ ভোটের ব্যবধানে পরাজিত করেছেন।

## তথ্যসূত্র

বিষয়শ্রেণী:রাজৌরি জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
ইফতকার আহমেদ

**ইফতকার আহমেদ** জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জাতীয় কংগ্রেস দলের সদস্য হিসাবে রাজৌরি বিধানসভা কেন্দ্রের প্রতিনিধিত্ব করছেন।

## আরও দেখুন

* ২০২৪ জম্মু ও কাশ্মীর বিধানসভা নির্বাচন
* জম্মু ও কাশ্মীর বিধানসভা

## তথ্যসূত্র

বিষয়শ্রেণী:রাজৌরি জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
সুচিত্রা সেন স্মৃতি সংগ্রহশালা

**সুচিত্রা সেন স্মৃতি সংগ্রহশালা** পাবনার গোপালপুর এলাকার হিমসাগরে অবস্থিত একটি সংগ্রহশালা বা জাদুঘর। ২০১৭ সালে পাবনা জেলা প্রশাসনের উদ্যোগে জাদুঘরটি প্রতিষ্ঠিত হয়।

বাংলার চলচ্চিত্রের একজন কিংবদন্তি ছিলেন সুচিত্রা সেন।

## অবস্থান

থাম্ব|ডান|জাদুঘরের টিকিট ক্রয় কেন্দ্র ও প্রবেশদ্বার

জাদুঘরটি পাবনা পৌরসভার হিমসাগর এলাকায় পাবনা–সুজানগর আঞ্চলিক মহাসড়কের উত্তর পাশে অবস্থিত। এর দক্ষিণ দিকে পাবনা সরকারি কলেজ ও পাবনা সরকারি টেকনিক্যাল স্কুল ও কলেজ অবস্থিত।

## ইতিহাস

সুচিত্রা সেনের পৈত্রিক বাড়িতে জাদুঘরটি প্রতিষ্ঠিত করা হয়েছে। তিনি তার শৈশব কাল পাবনায় তার পৈতৃক বাড়িতে কাটিয়েছেন। ২০১৪ সালের ১৭ জুলাই অর্থাৎ সুচিত্রা সেনের মৃত্যুর ছয় মাস পর উচ্চ আদালতের নির্দেশে সুচিত্রা সেনের পৈত্রিক বাড়িটি দখলদার মুক্ত করা হয়। তারপর থেকে সেখানে সুচিত্রা সেন স্মৃতি সংগ্রহশালা নামফলক লিখে সাইনবোর্ড টাঙানো হয়।

## তথ্যসূত্র

বিষয়শ্রেণী:পাবনা জেলার দর্শনীয় স্থান
বিষয়শ্রেণী:২০১৭-এ বাংলাদেশে প্রতিষ্ঠিত
বিষয়শ্রেণী:রাজশাহী বিভাগের জাদুঘর
বিষয়শ্রেণী:পাবনার ভবন ও স্থাপনা
কমার হুসাইন

**কমার হুসাইন চৌধুরী** (জন্ম ১৯৪৮) জম্মু ও কাশ্মীরের একজন ভারতীয় রাজনীতিবিদ। তিনি রাজৌরি জেলার রাজৌরি বিধানসভা কেন্দ্রের বিধায়ক ছিলেন। তিনি জম্মু ও কাশ্মীর পিপলস ডেমোক্রেটিক পার্টির প্রার্থী হিসেবে ২০১৪ সালের জম্মু ও কাশ্মীর বিধানসভা নির্বাচনে জয়ী হন। ২০২৪ সালের নির্বাচনে জেকেপিডিপি কর্তৃক নবনির্মিত থানামান্ডি বিধানসভা কেন্দ্রে প্রতিদ্বন্দ্বিতা করার জন্য তাকে আবার মনোনীত করা হয়। এটি তফসিলি উপজাতি সম্প্রদায়ের জন্য সংরক্ষিত আসন।

## প্রাথমিক জীবন এবং শিক্ষা
হুসাইন জম্মু ও কাশ্মীরের রাজৌরি জেলার থানামান্ডির বাসিন্দা। তিনি মৃত লাল দীনের ছেলে। তিনি একজন আইনজীবী এবং তার স্ত্রী একজন সরকারি শিক্ষক। তিনি বিএ শেষ করেন এবং তারপর ১৯৮৭ সালে জম্মু বিশ্ববিদ্যালয়ে এলএলবি সম্পন্ন করেন।

## কর্মজীবন
হুসাইন ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে রাজৌরি বিধানসভা কেন্দ্র থেকে জয়ী হন। তিনি ২৬,৯৫৪ ভোট পেয়েছেন এবং তার নিকটতম প্রতিদ্বন্দ্বী ভারতীয় জনতা পার্টির চৌধুরী তালিব হুসাইনকে ২,৪৯০ ভোটের ব্যবধানে পরাজিত করেছেন।

## তথ্যসূত্র

বিষয়শ্রেণী:রাজৌরি জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
রুম মুহাম্মাদ পাশা

**রুম মুহাম্মাদ পাশা** ( ; ; মৃত্যু: ১৪৭০) ছিলেন উসমানীয় সাম্রাজ্যের একজন উজিরে আজম। তিনি ১৪৬৬ থেকে ১৪৬৯ সাল পর্যন্ত উসমানীয় সাম্রাজ্যের উজিরে আজম ছিলেন। তিনি মাহমুদ পাশার প্রধান প্রতিদ্বন্দ্বী হিসেবে পরিচিত ছিলেন। তার নাম থেকেই বোঝা যায়, তিনি একজন গ্রিক বংশোদ্ভূত ছিলেন।

কারামানি মুহাম্মাদ পাশার অনুরোধে সুলতান মুহাম্মাদ ফাতিহ ১৪৬৯ সালে রুম মুহাম্মাদ পাশাকে পদ থেকে বরখাস্ত করেন এবং ১৪৭০ সালে পানিতে ডুবে তাকে মৃত্যুদণ্ড কার্যকর করেন।

## আরও দেখুন
* উসমানীয় উজিরে আজমদের তালিকা

## তথ্যসূত্র

বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:দেবশিরমে
বিষয়শ্রেণী:বিজয়ী মুহাম্মাদ ফাতিহের উজিরে আজম
বিষয়শ্রেণী:উসমানীয় সাম্রাজ্য কর্তৃক মৃত্যুদণ্ড কার্যকর হওয়া ব্যক্তি
বিষয়শ্রেণী:গ্রিক বংশোদ্ভূত উসমানীয় সাম্রাজ্যের ব্যক্তি
বিষয়শ্রেণী:উসমানীয় সাম্রাজ্য কর্তৃক ১৫শ শতাব্দীতে মৃত্যুদণ্ড কার্যকর করা ব্যক্তি
বিষয়শ্রেণী:১৪৭০-এ মৃত্যু
বিষয়শ্রেণী:গ্রিক মুসলিম
বিষয়শ্রেণী:উসমানীয় সাম্রাজ্যের ব্যক্তি অসম্পূর্ণ
জাভেদ ইকবাল (রাজনীতিবিদ)

**জাভেদ ইকবাল** হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স দলের সদস্য হিসাবে বুধল বিধানসভা কেন্দ্রের প্রতিনিধিত্ব করছেন।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:রাজৌরি জেলার ব্যক্তি
চৌধুরী মোহাম্মদ আকরাম

**চৌধুরী মোহাম্মদ আকরাম** (জন্ম ১৯৬২) জম্মু ও কাশ্মীরের একজন ভারতীয় রাজনীতিবিদ। তিনি পুঞ্চ জেলার সুরনকোট বিধানসভা কেন্দ্রের বিধায়ক। তিনি ভারতীয় জাতীয় কংগ্রেসের প্রার্থী হিসেবে ২০১৪ সালের জম্মু ও কাশ্মীর বিধানসভা নির্বাচনে জয়ী হন। তিনি একই কেন্দ্র থেকে ২০২৪ সালের নির্বাচনে স্বতন্ত্র প্রার্থী হিসেবে জয়ী হন।

## প্রাথমিক জীবন এবং শিক্ষা
আকরাম জম্মু ও কাশ্মীরের পুঞ্চ জেলার লাসানা গ্রামের বাসিন্দা। তিনি মৃত আসলাম চৌধুরী মোহাম্মদ আসলামের ছেলে। তিনি আর.ই.সি শ্রীনগরে ১৯৯১ সালে সিভিল ইঞ্জিনিয়ারিংয়ে তার বি.ই. শেষ করেন।

## কর্মজীবন
আকরাম ২০১৪ সালের জম্মু ও কাশ্মীর বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে সুরানকোট বিধানসভা কেন্দ্র থেকে জয়ী হন। তিনি ৩০,৫৮৪ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের মুশতাক আহমেদ শাহকে ৮,০৬৪ ভোটের ব্যবধানে পরাজিত করেন। ২০২৪ সালের জম্মু ও কাশ্মীর বিধানসভা নির্বাচনে তিনি স্বতন্ত্র প্রার্থী হিসাবে ৩৪,২০১ ভোট পান এবং তার নিকটতম প্রতিদ্বন্দ্বী ভারতীয় জাতীয় কংগ্রেসের মোহাম্মদ শাহনওয়াজকে ৮,৫৫১ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:পুঞ্চ জেলা, ভারতের ব্যক্তি
আমোদিনী

***আমোদিনী*** চিদানন্দ দাশগুপ্ত রচিত ও পরিচালিত ১৯৯৪ সালের বাংলা ভাষার ভারতীয় নাট্য চলচ্চিত্র। রাষ্ট্রীয় ফিল্ম বিকাস নিগম (এনএফডিসি) ও দূরদর্শন এটি প্রযোজনা করে। এতে শ্রেষ্ঠাংশে অভিনয় করেন পীযূষ গঙ্গোপাধ্যায় ও রচনা বন্দ্যোপাধ্যায়।

চলচ্চিত্রটি ১৯৯৪ সালের ৭ই সেপ্টেম্বর মুক্তি পায়। এটি ৪২তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ পোশাক পরিকল্পনা বিভাগে দুটি পুরস্কার এবং ৫৯তম বার্ষিক বিএফজেএ পুরস্কারে একটি বিভাগে পুরস্কার অর্জন করে। এটি ১৯৯৬ সালের ১১ই জানুয়ারি ভারতের আন্তর্জাতিক চলচ্চিত্র উৎসবে ভারতীয় প্যানোরামা শাখায় প্রদর্শিত হয় এবং শ্রেষ্ঠ বাংলা চলচ্চিত্রের পুরস্কার অর্জন করে।

## অভিনয়শিল্পীদল

* পীযূষ গঙ্গোপাধ্যায় - পান্ডু
* রচনা বন্দ্যোপাধ্যায় - আমোদিনী
* অনুশ্রী দাস
* কঙ্কনা সেন শর্মা
* অশোক মুখোপাধ্যায়
* তথাগত সান্যাল
* দেবীকা মিত্র
* অপর্না সেন
* রঞ্জিত মল্লিক
* রাজেশ্বরী


## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:১৮শ শতাব্দীর পটভূমিতে চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
যুগান্ত

***যুগান্ত*** অপর্ণা সেন রচিত ও পরিচালিত ১৯৯৫ সালের বাংলা ভাষার ভারতীয় নাট্য চলচ্চিত্র। এটি প্রযোজনা করে ন্যাশনাল ফিল্ম ডেভলপমেন্ট কর্পোরেশন অব ইন্ডিয়া (এনএফডিসি)। চলচ্চিত্রটিতে উপসাগরীয় যুদ্ধ (তেলের জন্য যুদ্ধ) ও পরিবেশ, প্রাণিকুল ও মানবজাতির উপর এর প্রভাব চিত্রিত হয়েছে। এতে শ্রেষ্ঠাংশে অভিনয় করেন অঞ্জন দত্ত, রূপা গঙ্গোপাধ্যায়, পল্লবী চট্টোপাধ্যায় ও কুণাল মিত্র।

চলচ্চিত্রটি ১৯৯৪ সালের ১৩ই অক্টোবর মুক্তি পায়। এটি ৪৩তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ নৃত্য পরিচালনা বিভাগে দুটি পুরস্কার এবং ৬০তম বার্ষিক বিএফজেএ পুরস্কারে ২য় শ্রেষ্ঠ ভারতীয় চলচ্চিত্র ও শ্রেষ্ঠ মৌলিক গল্প বিভাগে দুটি পুরস্কার অর্জন করে।

## অভিনয়শিল্পীদল

* অঞ্জন দত্ত - দীপক
* রূপা গঙ্গোপাধ্যায় - অনসূয়া
* অশ্রুমোচন মোহান্তি - জেলে
* সুব্রত নন্দী - বৃদ্ধ জেলে
* কুণাল মিত্র - ভাইয়া
* অনিল লেঙ্কা - রঘু
* পল্লবী চট্টোপাধ্যায় - জয়িতা (অতিথি চরিত্রে)
* নীমা রহমান - জেলেনি (অতিথি চরিত্রে)
* পিনাকী ভট্টাচার্য
* জয়ৎসেন ভট্টাচার্য
* সুমিত সেন
* পৌষালী মুখোপাধ্যায়
* আকাশ গুপ্ত


## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:অপর্ণা সেন পরিচালিত চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
সংঘাত (১৯৯৬-এর চলচ্চিত্র)

***সংঘাত*** পিনাকী চৌধুরী প্রযোজিত ও পরিচালিত ১৯৯৬ সালের বাংলা ভাষার ভারতীয় নাট্য চলচ্চিত্র। এটি দিব্যেন্দু পালিতের গল্প অবলম্বনে নির্মিত। এটি প্রযোজনা করে ন্যাশনাল ফিল্ম ডেভলপমেন্ট কর্পোরেশন অব ইন্ডিয়া। এটি জন্ম থেকে মৃত্যু পর্যন্ত একজন নারীর জীবনের সংগ্রামের গল্প। এতে শ্রেষ্ঠাংশে অভিনয় করেন দোলন রায় ও সৌমিত্র চট্টোপাধ্যায়। চলচ্চিত্রটি ১৯৯৬ সালের ১৯শে অক্টোবর মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও বিশেষ উল্লেখ (দোলন রায়) বিভাগে দুটি পুরস্কার অর্জন করে।

## কাহিনী সংক্ষেপ
ঋতুপর্ণা বিয়ের ছয় মাসের মধ্যে বিধবা হয়। সে তার বাবার বাড়িতে ফিরে আসে, কিন্তু তার জীবন আর আগের মত নেই। সে একটি খণ্ডকালীন চাকরি করে এবং অপেশাদার অভিনয় শুরু করে। অভিনয় জীবনের শীর্ষে পৌঁছানোর পর আকস্মিক দুর্ঘটনায় সে সকল আশা ছেড়ে দেয়। এই সময়ে নাট্যকার মৃণালকান্তি তাকে একটি নাটক নির্দেশনার প্রস্তাব দেয়।

## অভিনয়শিল্পীদল
* দোলন রায়
* সৌমিত্র চট্টোপাধ্যায়

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:পিনাকী চৌধুরী পরিচালিত চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ফ্রিজিং ওয়াটার নম্বর ৭

***ফ্রিজিং ওয়াটার নম্বর ৭*** () (***ফ্রিজিং ওয়াটার #৭*** হিসেবে অলংকৃত) চীনা শিল্পী রেন জুনের একটি মরিচাবিহীন ইস্পাতের ভাস্কর্য ছিল। ২০০৯-২০১১ ভ্যানকুভার বিয়েনাল (আন্তর্জাতিক ভাস্কর্য প্রদর্শনী)-এর জন্য ২০১০ শীতকালীন অলিম্পিকের ঠিক আগে ২০০৯ সালে এটি ভ্যানকুভারের ভ্যানিয়ার পার্কে স্থাপিত হয়েছিল। এটি ছিল উত্তর আমেরিকায় রেন জুনের অভিষেক কর্ম।

*[[দ্য জর্জিয়া স্ট্রেইট|দ্য জর্জিয়া স্ট্রেইটের]]* প্রতিবেদন অনুসারে ২০১১ সালে এপ্রিলে ব্রিটিশ কলাম্বিয়ার রিচমন্ডে *ফ্রিজিং ওয়াটার #৭* পুনরায় স্থাপন করা হয়েছে। ২০১৪ সালে ভ্যানকুভার আন্তর্জাতিক ভাস্কর্য বিয়েনালের জন্য ভাস্কর্যটির অস্থায়ী প্রদর্শন বাড়ানোর জন্য একটি আনুষ্ঠানিক অনুরোধ দায়ের করা হয়েছিল। বড় ধরনের ক্ষয়ের কারণে, ২০১৪ সালের সেপ্টেম্বরে ভাস্কর্যটির বিভিন্ন অংশ খুলে সরানো হয়েছিল। ভাস্কর্যটি  লম্বা এবং ওজন  এর বেশি।

ব্রিটিশ কলাম্বিয়ার রিচমন্ডে *ওয়াটার #১০* নামে ভাস্কর্যটির একটি "উল্লম্ব যমজ" রয়েছে।

## তথ্যসূত্র

## বহিঃসংযোগ

*  
*  

বিষয়শ্রেণী:২০০৯-এর ভাস্কর্য
বিষয়শ্রেণী:ধ্বংসপ্রাপ্ত ভাস্কর্য
বিষয়শ্রেণী:ভ্যানকুভারের বহিরাঙ্গন ভাস্কর্য
শুদ্ধির চোখ (ভাস্কর্য)

থাম্ব|যাদুঘরের সামনে
***শুদ্ধির চোখ***  () পোলিশ শিল্পী মিরোস্লো বাল্কার ২০০৯ সালে নকশা করা বহিরাঙ্গন শিল্পকর্ম। এটি জাগরেবের সমসাময়িক শিল্প জাদুঘরের সামনে দক্ষিণ পাশের প্রবেশদ্বারে প্রদর্শিত হয়েছিল।

## বর্ণনা
শিল্পকর্মে, শিল্পী রাস্তার বাইরের কোলাহল এবং স্নায়ুচাপে ভারাক্রান্ত জাদুঘরের দর্শকের কথা ভাবেন এবং তাদের একটি ব্যক্তিগত ধ্যানের জায়গা প্রস্তাব করেন যেখানে দর্শনার্থী শিল্পকর্মে প্রবেশ করতে পারে এবং এটিকে প্রতিফলন এবং নির্জনতার জন্য একটি ব্যক্তিগত জায়গা হিসেবে গ্রহণ করতে পারে। ছাদের দুটি খোলা চোখ রয়েছে যা অন্ধকার এবং বন্ধ স্থানে আলো এবং জল দেয়। জলের নিরবচ্ছিন্ন সঞ্চালন, আলো এবং অন্ধকারের পরিবর্তন, জীবন ও মৃত্যুর চক্রের সূচনা হিসাবে অনুভব করা যেতে পারে।

## তথ্যসূত্র

বিষয়শ্রেণী:২০০৯-এর ভাস্কর্য
বিষয়শ্রেণী:স্থাপিত শিল্পকর্ম
গায়ত্রী অশোক

**গায়ত্রী অশোক** (জন্ম: ২২ ডিসেম্বর ১৯৯৫), একজন ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন।

## প্রারম্ভিক জীবন
গায়ত্রী ভারতের কেরলের কণ্ণুরে জন্মগ্রহণ করেন। চলচ্চিত্রে অভিষেকের আগে তিনি চেন্নাইয়ে গ্রাফিক ডিজাইনার হিসেবে কাজ করেছিলেন। প্রাথমিকভাবে গায়ত্রী মডেলিং শুরু করেন এবং চেন্নাইয়ের একটি অভিনয় ক্লাসে যোগ দিয়েছিলেন। তিনি চেন্নাইয়ের এসআরএম বিশ্ববিদ্যালয়ে ভিজ্যুয়াল কমিউনিকেশনে ডিগ্রি অর্জন করেছেন।

## কর্মজীবন
গায়ত্রী নায়িকা চরিত্রের জন্য অডিশন দেওয়ার পর *লাড্ডু* চলচ্চিত্রের মাধ্যমে মালয়ালম চলচ্চিত্র শিল্পে অভিষেক করেন। ২০২১ সালে তিনি মালয়ালম চলচ্চিত্র *স্টার*–এ অভিনয় করেছিলেন। গায়ত্রী ধ্যান শ্রীনিবাসনের সাথে জেসপাল শানমুগাম পরিচালিত *স্বর্গাতিলে কাত্তুরম্বু* চলচ্চিত্রে কেন্দ্রীয় চরিত্রে অভিনয় করেছিলেন। ২০২৪ সালে তিনি *[[মঞ্জু ওয়ারিয়ার|মঞ্জু ওয়ারিয়ারের]]* সাথে *ফুটেজ* চলচ্চিত্রে কেন্দ্রীয় নারী চরিত্রে অভিনয় করে জনপ্রিয়তা অর্জন করেছেন।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:কণ্ণুরের অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
সিগারেটস আফটার সেক্স

**সিগারেটস আফটার সেক্স** একটি মার্কিন ড্রিম পপ ব্যান্ড। এটি টেক্সাসের এল পাসোতে ২০০৮ সালে গ্রেগ গঞ্জালেজ গঠন করেন। ব্যান্ডটি তাদের অশরীরী, অপারগতাময় এবং প্রায়শই স্বপ্নসদৃশ সঙ্গীত শৈলীর জন্য পরিচিত। তাদের গানগুলি বেশিরভার ভালোবাসা এবং প্রেমের বিষয় নিয়ে রচিত। গঞ্জালেজের কণ্ঠকে উভলিঙ্গ হিসাবে বর্ণনা করা হয়েছে। একটি পরিবেষ্টিত পপ ব্যান্ড হিসাবে বাজারজাত করা স্বত্বেও, সিগারেটস আফটার সেক্সকে শুগেজ, স্লোকোর এবং ইন্ডি রক হিসাবে বিবেচনা করা হয়।

ব্যান্ডের অভিষেক এক্সটেন্ডেড প্লে (EP), *I.*, ২০১২ সালে মুক্তি পায়, "নাথিংস গনা হার্ট ইউ বেবি" গানটি অবশেষে বাণিজ্যিক লাইসেন্সিংয়ের মাধ্যমে একটি স্লিপার হিট হয়ে ওঠে।২০১৫ সালে স্বতন্ত্র একক "অ্যাফেকশন" প্রকাশের পর, ব্যান্ডটি ২০১৭ সালে তাদের স্ব-শিরোনামযুক্ত প্রথম স্টুডিও অ্যালবাম প্রকাশ করে যা সমালোচকদের প্রশংসা অর্জন করে। সিগারেটস আফটার সেক্সের দ্বিতীয় স্টুডিও অ্যালবাম, *ক্রাই*, ২০১৯ সালে অনুসরণ করে। ব্যান্ডের তৃতীয় অ্যালবাম, *এক্স'স*, ১২ জুলাই, ২০২৪ সালে প্রকাশিত হয়।

## তথ্যসূত্র

বিষয়শ্রেণী:২০০৮-এ প্রতিষ্ঠিত সঙ্গীত দল
বিষয়শ্রেণী:২০০৮-এ টেক্সাসে প্রতিষ্ঠিত
ইসহাক পাশা

**ইসহাক পাশা** (, ; মৃত্যু: ৩০ জানুয়ারি ১৪৮৭) ছিলেন উসমানীয় সাম্রাজ্যের একজন উজিরে আজম।

## উৎপত্তি
তুর্কি প্রাচ্যবিদ খালিল ইনালসিক বিশ্বাস করতেন যে, ইসহাক পাশা গ্রীক বা ক্রোয়েশীয় বংশোদ্ভূত ছিলেন। জার্মান প্রাচ্যবিদ ফ্রাঞ্জ বাবিঙ্গারের মতে তিনি অর্থোডক্স আলবেনীয় বা গ্রীক বংশোদ্ভূত ছিলেন। জ্যঁ-ক্লদ ফেভেরিয়াল বলেছেন যে, ইসহাক পাশা আলবেনীয় ছিলেন।

## কর্মজীবন
১৪৫১ সালে ইসহাক পাশা আনাতোলিয়ার *[[Beylerbey|বেইলারবে]]* (প্রাদেশিক গভর্নর) নিযুক্ত হন। একই বছর সুলতান মুহাম্মাদ ফাতিহ তাকে তার পিতা সুলতান দ্বিতীয় মুরাদের বিধবা স্ত্রী খাদিজা খাতুনের সাথে বিয়ে দিতে বাধ্য করেন। তাদের আটজন সন্তান ছিল। তার মধ্যে পাঁচজন ছেলে এবং তিনজন মেয়ে ছিল। তার ছেলেরা হলেন হালিল বে, সাদি বে, মুস্তাফা চেলেবি, পিরি চেলেবি ও ইব্রাহিম বে এবং মেয়েরা হলেন হাফসা হাতুন, ফাহরুনিসা হাতুন ও শাহজাদী খাতুন।

উজিরে আজম হিসাবে তাঁর প্রথম মেয়াদ ছিল মুহাম্মাদ ফাতিহের রাজত্বকালে। এই সময়ে তিনি ওঘুজ তুর্কি জনগণকে তাদের আনাতোলিয়ার শহর আকসারায় থেকে কনস্টান্টিনোপলে স্থানান্তরিত করেছিলেন। যাতে শহরটি জনবহুল হয়। শহরের যে জায়গায় অভিবাসীদের বসতি স্থাপন করা হয়েছিল তা এখন আকসারায় নামে পরিচিত।

তার দ্বিতীয় মেয়াদ ছিল সুলতান দ্বিতীয় বায়েজীদের শাসনামলে। তিনি ১৪৮৭ সালের ৩০ জানুয়ারী থেসালোনিকিতে মারা যান।

## কাল্পনিক চরিত্র
* আলেভ এলমাস ১৯৫১ সালে *[[İstanbul'un Fethi|ইস্তাম্বুলুন ফেতিহ]]* চলচ্চিত্রে ইসহাক পাশা চরিত্রে অভিনয় করেন।
* ইলমাজ বাবাতুর্ক ২০১২ সালের *[[ফেতিহ ১৪৫৩]]* চলচ্চিত্রে ইসহাক পাশা চরিত্রে অভিনয় করেন।

## আরও দেখুন
* ইসহাক পাশা প্রাসাদ
* উসমানীয় উজিরে আজমদের তালিকা

## তথ্যসূত্র

## আরও পড়ুন
* Danişmend, İsmail Hâmi (1961), *Osmanlı Devlet Erkânı*, İstanbul:Türkiye Yayınevi.
* Tektaş, Nazım (2002), *Sadrazamlar-Osmanlı'da İkinci Adam Saltanatı*, İstanbul:Çatı Kitapları.

বিষয়শ্রেণী:আনাতোলিয়ার উসমানীয় গভর্নর
বিষয়শ্রেণী:ইসলামে ধর্মান্তরিত
বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:দেবশিরমে
বিষয়শ্রেণী:১৪৯৭-এ মৃত্যু
বিষয়শ্রেণী:বিজয়ী মুহাম্মাদ ফাতিহের উজিরে আজম
বিষয়শ্রেণী:উসমানীয় সেনাপতি
বিষয়শ্রেণী:উসমানীয় সাম্রাজ্যের আলবেনীয় উজিরে আজম
বিষয়শ্রেণী:উসমানীয় আলবেনীয়
বিষয়শ্রেণী:১৫শ শতাব্দীর গভর্নর
বিষয়শ্রেণী:উসমানীয় সাম্রাজ্যের ব্যক্তি অসম্পূর্ণ
মন পতঙ্গ

**মন পতঙ্গ-মাইন্ড ফ্লাইজ** ২০২৪ সালের একটি বাংলা ভাষার ভারতীয় আদিরসাত্মক নাট্য চলচ্চিত্র। অরোরা ফিল্ম কর্পোরেশনের ব্যানারে প্রযোজনা করেছেন অঞ্জন বসু এবং পরিচালনা করেছেন রাজদীপ পাল ও শর্মিষ্ঠা মাইতি। প্রধান চরিত্রে অভিনয় করেছেন শুভঙ্কর মোহন্ত, বৈশাখী রায়, সীমা বিশ্বাস ও জয় সেনগুপ্ত। যা ১৩ ডিসেম্বর প্রেক্ষাগৃহে মুক্তি পায়।

জাতীয় পুরস্কার প্রাপ্ত কালকক্ষের পর এটি শর্মিষ্ঠা মাইতি ও রাজদীপ পাল পরিচালিত দ্বিতীয় পূর্ণদৈর্ঘ্য চলচ্চিত্র। ছবির কস্টিউম ডিজাইনার পরিচালক জুটি রাজদীপ শর্মিষ্ঠা। মেকআপের দায়িত্বে রয়েছেন ভাস্কর সেন।

## পটভূমি
একজন গভীর প্রেমে মগ্ন হিন্দু মেয়ে ও মুসলিম ছেলে শহরের খোলা ফুটপাথে অন্যান্য অভিবাসীদের মতো বসবাস শুরু করে। তারা একটি বড় শোরুমে প্রদর্শিত রাজসিংহাসনের মতো চেয়ারের প্রতি আকৃষ্ট হয় এবং প্রতিশ্রুতি করে, একদিন তারা রাজা-রানির মতো সেখানে বসবে। সম্পদ, বুদ্ধিবৃত্তিকতা ও ক্ষমতার প্রলোভনে তারা সমাজের অন্ধকারতম দিকগুলো অনুসন্ধান করে। তবে, তাদের এই আকাঙ্ক্ষা কি শেষ পর্যন্ত তাদের ভালোবাসাকে ধ্বংস করবে?
## অভিনয়শিল্পী
* শুভঙ্কর মোহন্ত - হাসান
* বৈশাখী রায় - লক্ষ্মী 
* জয় সেনগুপ্ত - অমিতাভ
* সীমা বিশ্বাস - জোসনা
* অমিত সাহা - বাপন
* তন্নিষ্ঠা বিশ্বাস - রুমি
* জনার্দন ঘোষ - চরণদাস
* অনিন্দ রায় - সুমন
* অনিন্দিতা ঘোষ - পিঙ্কি
* ত্রিবিক্রম ঘোষ
## মুক্তি
২০২৪ সালের ১৩ ডিসেম্বর সুজিত দত্ত পরিচালিত খাদান চলচ্চিত্রের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়।

অরোরা ফিল্ম কর্পোরেশনের ইউটিউব চ্যানেলে ২০২৪ সালের ৫ নভেম্বর ছবির ট্রেলার মুক্তি পায়। ছবিটি বেশ কিছু নগ্ন দৃশ্য নিয়েই সেন্সরের ছাড়পত্র পায়।

## আরো দেখুন
* খাদান
* সন্তান
## তথ্যসূত্র

## বহিঃসংযোগ
*

বিষয়শ্রেণী:২০২৪-এর নাট্য চলচ্চিত্র
বিষয়শ্রেণী:২০২৪-এর প্রণয়ধর্মী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় আদিরসাত্মক নাট্য চলচ্চিত্র
বাগান প্রত্নতাত্ত্বিক জাদুঘর

**বাগান প্রত্নতাত্ত্বিক জাদুঘর** মিয়ানমারের বাগান শহরে অবস্থিত। এটি ১৯০৪ সালে প্রতিষ্ঠিত হয়েছিল, এবং আনন্দ মন্দিরের কাছে নির্মিত হয়। ১৯৩৮ সালে এটি পুনর্নির্মাণ করা হয়। দ্বিতীয় বিশ্বযুদ্ধের সময়, ধ্বংসের হাত থেকে রক্ষা করার জন্য এই জাদুঘরের প্রত্নবস্তুগুলো মাটির নিচে লুকিয়ে রাখা হয়েছিল। ১৯৫২ সালে, মিয়ানমার স্বাধীন হওয়ার পর, সংস্কৃতি মন্ত্রণালয় এই জাদুঘরের দায়িত্ব গ্রহণ করে। তিনতলা বিশিষ্ট এই জাদুঘরে বাগান যুগের অনেক বিরল নিদর্শন রয়েছে। এর মধ্যে রয়েছে আসল ম্যাজেদি শিলালিপি, যা বার্মার রোসেটা স্টোন নামেও পরিচিত।

## তথ্যসূত্র

বিষয়শ্রেণী:প্রত্নতাত্ত্বিক জাদুঘর
বিষয়শ্রেণী:১৯০৪-এ প্রতিষ্ঠিত জাদুঘর
বিষয়শ্রেণী:মিয়ানমারের জাদুঘর
রবীন্দ্র পুরস্কার (বাংলা একাডেমি)

**রবীন্দ্র পুরস্কার (বাংলা একাডেমি)** হল বাংলাদেশের ভাষা নিয়ন্ত্রক সংস্থা বাংলা একাডেমি প্রবর্তিত সাহিত্য পুরস্কার। পুরস্কারটি ২০১০ সালে প্রদান শুরু হয়। প্রতি বছর দুজনকে এই পুরস্কার দেওয়া হয়ে থাকে। পুরস্কারের অর্থমূল্য বাংলাদেশের মুদ্রায় এক লক্ষ টাকা। সম্মাননা পত্র, সম্মাননা-স্মারকের সঙ্গে পুষ্প-স্তবক দেওয়া হয়ে থাকে। বিশ্বকবি রবীন্দ্রনাথ ঠাকুরের জন্মবার্ষিকী উপলক্ষ্যে বাংলাদেশের বাংলা একাডেমি আয়োজিত অনুষ্ঠানে রবীন্দ্র পুরস্কার প্রদান করা হয়।

মূলত, রবীন্দ্র সাহিত্যের গবেষণা এবং রবীন্দ্রসঙ্গীত নিয়ে আজীবন সাধনার স্বীকৃতি-স্বরূপ পুরস্কারটি দেওয়া হয়ে থাকে।
## প্রাপক
*২০১০ – কলিম শরাফী এবং সনজীদা খাতুন
*২০১১ – আহমদ রফিক এবং অজিত রায়
*২০১২ – আনিসুর রহমান, ফাহমিদা খাতুন এবং ইফফাত আরা দেওয়ান
*২০১৩ - করুণাময় গোস্বামী এবং পাপিয়া সারোয়ার
*২০১৪– মঞ্জুর মাওলা এবং রেজওয়ানা চৌধুরী বন্যা
*২০১৫– সনৎ কুমার সাহা এবং সাদি মোহাম্মদ
*২০১৬ – সৈয়দ আকরাম হোসেন ও তপন মাহমুদ
*২০১৭ – হায়াৎ মামুদ এবং মিতা হক
*২০১৮ – আবুল মোমেন এবং ফাহিম হোসেন চৌধুরী
*২০১৯ – সাফিউদ্দিন আহমেদ, বেগম আখতার কামাল, এবং ইকবাল আহমেদ 
*২০২০ – সাধন ঘোষ 
*২০২১ - আতিউর রহমান 
*২০২২ – সিদ্দিকা মাহমুদা 
*২০২৩ - শীলা মোমেন 
*২০২৪ – ভীষ্মদেব চৌধুরী এবং লাইসা আহমেদ 
*২০২৫ – অসীম দত্ত এবং এ এম এম মহীউজজামান চৌধুরী ময়না 

## তথ্যসূত্র

বিষয়শ্রেণী:বাংলা একাডেমি পুরস্কার
বিষয়শ্রেণী:বাংলা একাডেমি
সাঁউ তুমি ও প্রিন্সিপি অলিম্পিক কমিটি

**সাঁউ তুমি ও প্রিন্সিপি অলিম্পিক কমিটি** (; এছাড়াও সংক্ষেপে আইওসি কোড **এসটিপি** দ্বারা পরিচিত) হলো সাঁউ তুমি ও প্রিন্সিপির জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১৪ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সাঁউ তুমি ও প্রিন্সিপির সাঁউ তুমিতে অবস্থিত।

বর্তমানে সাঁউ তুমি ও প্রিন্সিপি অলিম্পিক কমিটির সভাপতির দায়িত্ব পালন করছেন জোয়াও মানুয়েল দা কোস্তা আলেগ্রে আফোন্সো, যিনি ২০০০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন লাউরেয়ানো লিমা ফেরেইরা সোয়ারেস।

## ইতিহাস
১৯৭৯ সালে সাঁউ তুমি ও প্রিন্সিপির বহু-ক্রীড়ার সর্বোচ্চ সংস্থা হিসেবে সাঁউ তুমি ও প্রিন্সিপি অলিম্পিক কমিটি প্রতিষ্ঠিত হয়েছে। রাউল ওয়াগুনের দা কোন্সেইকাও ব্রাগান্সা নেতো এই সংস্থার প্রথম সভাপতির দায়িত্ব পালন করেছেন।

প্রতিষ্ঠার প্রায় ১৭ বছর পর সাঁউ তুমি ও প্রিন্সিপি ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে সাঁউ তুমি ও প্রিন্সিপি

## তথ্যসূত্র

## বহিঃসংযোগ
*  
* এএনওসিতে সাঁউ তুমি ও প্রিন্সিপি অলিম্পিক কমিটি 
* অলিম্পিডিয়ায় সাঁউ তুমি ও প্রিন্সিপি অলিম্পিক কমিটি 
* অলিম্পিক.কমে সাঁউ তুমি ও প্রিন্সিপি অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে সাঁউ তুমি ও প্রিন্সিপি
বিষয়শ্রেণী:সাঁউ তুমি ও প্রিন্সিপির ক্রীড়া পরিচালনা পরিষদ
বিষয়শ্রেণী:১৯৭৯-এ সাঁউ তুমি ও প্রিন্সিপিতে প্রতিষ্ঠিত
বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
জাভেদ আহমেদ রানা

**জাভেদ আহমেদ রানা** (জন্ম ১৯৬৩) জম্মু ও কাশ্মীরের একজন ভারতীয় রাজনীতিবিদ। তিনি মেনধার বিধানসভা কেন্দ্র থেকে জম্মু ও কাশ্মীর বিধানসভার সদস্য। মেনধার কেন্দ্রটি তফসিলি উপজাতি সম্প্রদায়ের জন্য সংরক্ষিত। তিনি জম্মু ও কাশ্মীর সরকারের একজন ক্যাবিনেট মন্ত্রী। তিনি জেকেএনসি রাজনৈতিক দলের একজন সদস্য।

## প্রাথমিক জীবন এবং শিক্ষা
রানা জম্মু ও কাশ্মীরের পুঞ্চ জেলার মেনধার তহসিলের কলাবন গ্রামের বাসিন্দা। তিনি বাবু ফয়েজ আহমেদের ছেলে এবং বিশিষ্ট প্রাক্তন আইপিএস অফিসার এবং বাবা গুলাম শাহ বাদশাহ ইউনিভার্সিটির রাজৌরির ভাইস চ্যান্সেলর মাসুদ চৌধুরীর ছোট ভাই।  তিনি বিএ শেষ করেন এবং পরে জম্মু বিশ্ববিদ্যালয়ে ১৯৮৯ সালে এলএলবি করেন। তিনি একজন আইনজীবী এবং একজন ব্যবসায়ী হামিদা বেগম রানাকে বিয়ে করেন। এই দম্পতির চার সন্তান রয়েছে: তাহির জাভেদ রানা, মাহাজবীন রানা, জেশান জাভেদ রানা এবং মহাপাড়া জাভেদ রানা।

## কর্মজীবন
রানা ২০০২ সালের জম্মু ও কাশ্মীর বিধানসভা নির্বাচনে জেকেএনসি টিকিটে মেনধার থেকে প্রথম বিধায়ক হিসেবে নির্বাচিত হন। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর ন্যাশনাল কনফারেন্সের প্রতিনিধিত্ব করে মেনধার বিধানসভা কেন্দ্র থেকে জয়ী হন। তিনি ৩১,১৮৬ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর পিপলস ডেমোক্রেটিক পার্টির মোহাম্মদ মাহরুফ খানকে ৯,০২৫ ভোটের ব্যবধানে পরাজিত করেছেন।

২০২৪ সালের বিধানসভা নির্বাচনে তিনি মেনধার থেকে প্রতিদ্বন্দ্বিতা করার জন্য জেকেএনসি দল কর্তৃক আবার মনোনীত হন এবং ১৪,৯০৬ ভোটের ব্যবধানে জয়ী হন। ১৬ অক্টোবর ২০২৪-এ তিনি জম্মু ও কাশ্মীর সরকারের ক্যাবিনেট মন্ত্রী হিসাবে শপথ নেন। ১৮ অক্টোবর ২০২৪-এ মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহা কর্তৃক জারি করা আদেশের পর, রানাকে জলশক্তি, বন, পরিবেশ ও পরিবেশ এবং উপজাতি বিষয়ক দপ্তরের ভার দেওয়া হয়।

## তথ্যসূত্র

বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:পুঞ্চ জেলা, ভারতের ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
আজাজ আহমেদ জান

**আজাজ আহমেদ জান** জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে পুঞ্চ হাভেলি বিধানসভা কেন্দ্রের প্রতিনিধিত্ব করছেন।

আজাজ আহমেদ জান ২০০৮ সালের বিধানসভা নির্বাচনে প্রথম বিধানসভায় নির্বাচিত হন। তিনি ২০১৪ সালের বিধানসভা নির্বাচনে জেকেপিডিপি-র শাহ মোহাম্মদ তান্তারির কাছে পরাজিত হন। তার বাবা গোলাম মোহাম্মদ জান ১৯৯৬ থেকে ২০০৮ পর্যন্ত দুবার পুঞ্চ হাভেলি কেন্দ্রের প্রতিনিধিত্ব করেছেন।

## তথ্যসূত্র

বিষয়শ্রেণী:পুঞ্চ জেলা, ভারতের ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
আবদুল রেহমান ভেরি

**আবদুল রেহমান ভেরি**  **আবদুল রেহমান ভাট** হলেন একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য। তিনি ভারতীয় জনতা পার্টি এবং জম্মু ও কাশ্মীর পিপলস ডেমোক্রেটিক পার্টির রাজ্যের জোট সরকার শেষ না হওয়া পর্যন্ত ১৯৯৯ থেকে জুন ২০১৮ পর্যন্ত বিজবেহারা আসনের প্রতিনিধিত্ব করেছেন।

ভিরি হলেন জম্মু ও কাশ্মীর পিপলস ডেমোক্রেটিক পার্টির বর্তমান ভাইস-প্রেসিডেন্ট। তিনি গ্রামীণ উন্নয়ন, পঞ্চায়েতি রাজ এবং সড়ক ও বিল্ডিং (আরএন্ডবি) প্রতিমন্ত্রী হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:অনন্তনাগ জেলার ব্যক্তি
বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:কাশ্মীরি রাজনীতিবিদ
আবদুল হক খান (অ্যাডভোকেট)

থাম্ব
**আব্দুল হক খান**  একজন কাশ্মীরি রাজনীতিবিদ ও আইনজীবী। তিনি জম্মু ও কাশ্মীর পিডিপি-বিজেপি জোট সরকারের অধীনে *পল্লী উন্নয়ন বিভাগ এবং পঞ্চায়েতি রাজ* এবং *আইন ও বিচার* দপ্তরের প্রাক্তন মন্ত্রী। তিনি জানুয়ারি ২০০৯ থেকে নভেম্বর ২০১৮ পর্যন্ত জম্মু ও কাশ্মীর বিধানসভায় লোলাব আসনের প্রতিনিধিত্বকারী বিধানসভার সদস্য ছিলেন। তিনি জম্মু ও কাশ্মীর পিপলস ডেমোক্রেটিক পার্টির সাথে যুক্ত।

আব্দুল হক খান লোলাব উপত্যকার ডাইভার আন্ডারবুগ গ্রামে জন্মগ্রহণ করেন। তিনি কাশ্মীর বিশ্ববিদ্যালয় থেকে বিএ এলএলবি অধ্যয়ন করেছেন যা তিনি ১৯৭৭ সালে শেষ করেছেন।

২০১৪ সালের বিধানসভা নির্বাচনে খান ২৮৭০ ভোটের ব্যবধানে ন্যাশনাল কনফারেন্সের কায়সার জামশিদ লোনকে পরাজিত করে দ্বিতীয়বারের মতো নির্বাচিত হন।

খান কাশ্মীরে মদের প্রবণতার সমালোচক।

৬ জানুয়ারী ২০১৯-এ যখন তার নিরাপত্তা সরকার প্রত্যাহার করে নেয়। খান এর জন্য বিজেপিকে দায়ী করেন।

২০২২ সালের নভেম্বরে খান স্বাস্থ্যগত সমস্যার কারণে পিডিপি এবং রাজনৈতিক বিষয় থেকে নিজেকে বিচ্ছিন্ন করেছেন। যাইহোক, খান বিধানসভা নির্বাচনের কিছুদিন আগে আগস্ট ২০২৪ এ পিডিপিতে পুনরায় যোগদান করেন। জম্মু ও কাশ্মীর ২০২৪ এর বিধানসভার সাধারণ নির্বাচনের সময় খানের ছেলে ওয়াকার - উল - হক খান তাকে লোলাব বিধানসভা কেন্দ্রের প্রার্থী হিসাবে প্রতিস্থাপন করেন। খান গুরুতর স্বাস্থ্য সমস্যায় ভুগছিলেন এবং হৃদরোগে আক্রান্ত হয়ে বেঁচে গিয়েছিলেন।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:১৯৬৮-এ জন্ম
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:কুপওয়াড়া জেলার ব্যক্তি
বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রীনগরের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
চৌধুরী জুলফকার আলি

থাম্ব|মঞ্চে বক্তৃতা দিচ্ছেন চৌধুরী জুলফকার আলি
**চৌধুরী জুলফকার আলি** একজন ভারতীয় রাজনীতিবিদ এবং জম্মু ও কাশ্মীরের প্রাক্তন ক্যাবিনেট মন্ত্রী। তিনি পেশায় একজন উকিল এবং দারহাল নির্বাচনী এলাকা থেকে ১১ তম এবং ১২ তম জম্মু ও কাশ্মীর বিধানসভার সদস্য ছিলেন। তিনি ২০১৫ থেকে ২০১৮ সাল পর্যন্ত ক্যাবিনেট মন্ত্রী হিসেবে দায়িত্ব পালন করেছেন। তিনি জম্মু ও কাশ্মীর পিপলস ডেমোক্রেটিক পার্টির সাথেও যুক্ত ছিলেন এবং ২০০৩ থেকে ২০১৩ পর্যন্ত রাজৌরি জেলায় দলের জেলা প্রধান হিসেবে দায়িত্ব পালন করেছেন। তিনি পিডিপি থেকে পদত্যাগ করেন এবং জম্মু ও কাশ্মীর আপনি পার্টির অন্যতম প্রতিষ্ঠাতা সদস্য হন। তিনি দলের সহ-সভাপতি ছিলেন। ২০২৪ সালের আগস্টে তিনি বিজেপিতে যোগ দেন।

## তথ্যসূত্র

বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:ভারতীয় আইনজীবী
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর আপনি পার্টির রাজনীতিবিদ
বিষয়শ্রেণী:জম্মু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজৌরি জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:১৯৭০-এ জন্ম
ব্রুনো বাউয়ার

থাম্ব|ব্রুনো বাউয়ার
**ব্রুনো বাউয়ার** (German: baʊɐ; ৬ সেপ্টেম্বর  ১৮০৯ – ১৩ এপ্রিল ১৮৮২)) একজন জার্মান দার্শনিক এবং ধর্মতত্ত্ববিদ ছিলেন, যিনি ১৯শ শতাব্দীতে কাজ করেছেন। তিনি '''হেগেলের''' অনুসারী ছিলেন এবং তার চিন্তা-ভাবনার মধ্যে ধর্ম, ইতিহাস এবং সমাজের সমালোচনা অন্তর্ভুক্ত ছিল। বাউয়ার প্রাথমিকভাবে খ্রিস্টান ধর্মের সমালোচনা করার জন্য পরিচিত, বিশেষত তার বই "The Critique of Christianity" তে তিনি সমাজের উন্নতির জন্য মানুষের বুদ্ধি এবং আত্ম-সচেতনতা গুরুত্বপূর্ণ বলে মনে করতেন।

## জীবনী
ব্রুনো বাউয়ার (Bruno Bauer, ১৮০৯–১৮৮২) ছিলেন একজন জার্মান দার্শনিক, ধর্মতত্ত্ববিদ এবং ইতিহাসবিদ, যিনি মূলত তার ধর্মীয় ও রাজনৈতিক দর্শন এবং সমালোচনার জন্য পরিচিত।

বাউয়ারের চিন্তা-ভাবনার মূল জায়গা ছিল খ্রিস্টান ধর্মের সমালোচনা। তিনি বিশ্বাস করতেন যে, খ্রিস্টান ধর্ম মানবতার প্রকৃত মুক্তির পথে বাধা সৃষ্টি করছে এবং ধর্মীয় বিশ্বাস মানুষের আত্ম-সচেতনতা এবং স্বাধীনতা বৃদ্ধিতে প্রতিবন্ধক। তার জনপ্রিয় কাজগুলির মধ্যে অন্যতম "The Critique of Christianity" (১৮৪১), যেখানে তিনি খ্রিস্টান ধর্মের বিভিন্ন দিকের সমালোচনা করেন এবং ধর্মের সামাজিক ও রাজনৈতিক প্রভাবের বিরুদ্ধে কথা বলেন।

বাউয়ারের তত্ত্বধানে, তিনি ধর্মীয় ঐতিহ্য এবং বিশ্বাসের পরিবর্তনকে মানবতার উন্নতির জন্য অপরিহার্য বলে মনে করতেন। তাঁর দর্শন সমাজের মূল কাঠামোকে প্রশ্নবিদ্ধ করত, বিশেষ করে ধর্মীয় প্রতিষ্ঠান এবং ক্ষমতার ব্যবস্থাকে। এছাড়া, তিনি ইতিহাসের মধ্যে মানুষের আত্মসচেতনতা এবং মুক্তির প্রক্রিয়া ব্যাখ্যা করেছিলেন।

বাউয়ারের দর্শন শাস্ত্রীয় অর্থে ধর্মনিরপেক্ষতার দিকে ইঙ্গিত করলেও তার দর্শনের মধ্যে সমাজতন্ত্র ও রাজনৈতিক মুক্তির ধারণা অন্তর্ভুক্ত ছিল। ১৮৪০-এর দশকে তিনি তরুণ হেগেলীয়দের মধ্যে অন্যতম প্রধান ব্যক্তি ছিলেন এবং কার্ল মার্কসের সাথে তার সম্পর্ক ছিল। যদিও পরবর্তীতে বাউয়ারের কিছু মতামত মার্কসের দর্শনের সাথে মানানসই না হলেও, তার চিন্তা অনেকটা রাজনৈতিক দর্শনের বিকাশের দিকে প্রভাব ফেলেছিল।

ব্রুনো বাউয়ারের চিন্তাভাবনা তার সময়ের জন্য অনেক বিতর্কিত ছিল এবং তার সমাজ ও ধর্ম বিষয়ে তত্ত্ব এখনো গবেষণার বিষয় হয়ে দাঁড়িয়ে আছে।

## তথ্যসূত্র
বিষয়শ্রেণী:১৮০৯-এ জন্ম